En ung mand er sigtet for at stå bag en række brande i affaldscontainere i Aalborg. Der er tale om 20 påsatte containerbrande begået i Gl. Hasseris i Aalborg i 2018. Det skriver Nordjyllands Politi i en pressemeddelelse. Ifølge politiet har manden været varetægtsfængslet i en periode. Han er dog lige nu nu løsladt men stadig sigtet for brandstiftelse. TV2 Nord skrev tilbage i april 2018 om en række containerbrande i Hasseris. Her modtog Nordjyllands Politi en række anmeldelser om containerbrande i samme område indenfor et tidsrum på nogle få timer. Brandene skete blandt andet på Las Poulsens Vej og Bygaden i Hasseris. Dengang sagde vagtchef Karsten Højrup følgende til TV2 Nord: - Vi efterforsker brandene som forsætlig brandstiftelse, altså at der nogen, der har sat ild til dem. Vi regner med, at det er en person, der er gået fra det ene sted til det andet og har startet brandene, siger vagtchef ved Nordjyllands Politi Karsten Højrup. De omtalte brande forårsagde ikke nogen skade på bopælene. Nordjyllands Politi har ikke yderligere oplysninger i sagen i øjeblikket, oplyser de.

Referat:
Nordjyllands Politi har sigtet en ung mand for at stå bag 20  påsatte containerbrande begået i Gl. Hasseris i 2018.